सस्ता, सुंदर, सुविधाजनक कार्बन A99, 3जी रेडी स्मार्टफोन
नई दिल्ली - देश में मोबाइल फोन बनावेवाला कंपनी के बीच बढ़त कॉम्पटिशन के चलते ग्राहक के कुछ बढ़िया अवुरी सस्ता फोन भी मिले लागल बा, कार्बन A99 भी एही श्रेणी के फोन बाटे।
कार्बन A99 एंड्रॉयड 4.2 जेलीबीन आधारित 3जी सुविधावाला स्मार्टफोन बाटे। जबकि गूगल प्लेस्टोर, गूगल टॉक, गूगल सर्च अवुरी जीमेल जईसन एप्प एकरा में प्रीलोडेड बा। फोन में 3.97 इंच के कैपेसिटिव डिस्प्ले (स्क्रीन) हटे, जबकि प्रॉसेसर 1.3 GHz के डुयलकोर अवुरी 512 MB रैम लागल बाटे।
फोन के इंटरनल मेमोरी अवुरी फोन निहन 4 GB बा, जेकरा के मेंपरी कार्ड के मदद से 32 GB बढ़ावल जा सकेला। आमतौर प सस्ता फोन में सोझा के कैमरा (फ्रंट कैमरा) ना मिलेला, लेकिन ए फोन में पछिला कैमरा 5 MP के बा जेकरा के मदद करे खातिर LED फ्लैश भी बाटे। संगही फोन में विडियो कॉलिंग खातिर आगे VGA कैमरा भी दिहल बाटे।
फोन के सबसे कमजोर फीचर बा एकर बैटरी, एकरा में 1200 mAh के बैटरी लागल बा जेकरा से आप साधारण उपयोग (संगीत अवुरी विडियो शामिल नईखे) में पूरा दिन काट सकीले, लेकिन संगीत-विडियो के संगे आपके दिन के बीच में चार्ज करे जरूरत पर सकता।
डबल सिम वाला कार्बन A99 में इंटरनेट अवुरी नेटवर्क खातिर लगभग हर फीचर बाटे। एकरा में वाई-फ़ाई, बुलुटूथ, एफएम रेडियो, माइक्रो यूएसबी चार्ज जईसन तमाम सुविधा दिहल बाटे।
रहल बात दाम के, त आप एकरा के 5,000 से काम कीमत में भी बाजार से खरीद सकिले। याद रहे की अतना काम दाम में एकरा अईसन फीचर वाला फ़ोन फ़िलहाल बाजार में उपलब्ध नईखे।
mag_Deva bho_Deva bho_Deva bho_Deva bho_Deva bho_Deva bho_Deva